Deanne Rose

Deanne Rose (s. 3. maaliskuuta 1999 Alliston, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 73 maaottelua ja tehnyt niissä kymmenen maalia. Hän saavutti olympiapronssia Rio de Janeirossa 2016 ja teki joukkueensa avausmaalin 2–1-voittoon päättyneessä pronssiottelussa Brasiliaa vastaan. Vuonna 2021 hän voitti kultaa Tokion olympialaisissa. Vuoden 2019 MM-kilpailuissa hän pääsi vaihtopelaajana kentälle yhdessä alkulohko-ottelussa.

Rose pelasi Floridan yliopiston joukkueessa. Hän edusti kausina 2021–2023 Englannin Superliigassa pelannutta Readingiä mutta oli jälkimmäisellä kaudella loukkaantumisen vuoksi enimmäkseen poissa peleistä.

 Lähteet 

Luokka:Kanadalaiset jalkapalloilijat
Luokka:Kanadalaiset olympiamitalistit
Luokka:Vuonna 1999 syntyneet
Luokka:Elävät henkilöt